Agasti eide 66 % av Obligo Holding AS, mens Blackstone Real Estate Funds eide de øvrige 34 %. Obligo etablerte en institusjonell investorplattform med hovedfokus på investeringer og forvaltning av eiendom i Norden. Pr 31. mars 2016 forvaltet Obligo verdier for totalt 44 milliarder kroner på vegne av investorer. Av dette forvaltet Obligo eiendomsselskaper for ca. 35 milliarder kroner, hvorav ca. 21 milliarder kroner på vegne av Blackstone. Obligo forvaltet i tillegg investeringsselskaper innen shipping, private equity, infrastruktur og fornybar energi for 10 milliarder kroner.